צעצוע של סיפור 4

עלילה

הסרט מתחיל בילדותו של אנדי לפני 9 שנים, אחותו מולי נותנת את בובתה בו-פיפ לתרומה, בובת פורצלן עם מנורה ישנה. שריף וודי חשב לבוא יחד איתה, אולם הבין שאנדי עדיין זקוק לו. כאשר אנדי גדל הוא תרם את צעצועיו לבוני, ילדה קטנה. כאשר הצעצועים היו מאושרים עם הילדה החדשה, בוני התעניינה פחות בוודי, אפילו השאירה אותו בארון בעוד היא משחקת עם הצעצועים האחרים.
ביום שבו בוני הלכה לגן חובה, וודי התגנב לילקוט שלה ויצא יחד אתה. לאחר שנכנסה לכיתה לשיעור מלאכה, וודי אסף מרכיבים מפח האשפה, כולל מזלגון. בוני הפכה את יצרה צעצוע חדש מהמזלגון וקראה לו פורקי (בעברית: מזלגוני). פורקי קם לתחייה והתחיל לחשוב למה הוא חי, פורקי מסרב להאמין שהוא צעצוע ומכנה את עצמו "אשפה". כאשר פורקי הפך לצעצוע האהוב על בוני, וודי נאלץ לשמור על פורקי ולדאוג שלא יזרוק את עצמו לפח האשפה.
כאשר המשפחה של בוני יצאה למסע בכביש, פורקי קפץ מחוץ לחלון הRV ווודי ניסה לעצור אותו. לאחר שוודי הסביר לו כמה הוא חשוב לבוני, פורקי החליט לחזור אליה. ליד אתר ה-RV שם בוני ומשפחתה נשארו, וודי גילה את המנורה של בו-פיפ בחלון של חנות עתיקות ונכנס פנימה כדי לבדוק. בתוך החנות, הוא ופורקי גילו בובה מדברת בשם גאבי גאבי, ובובות פיתום אשר עובדות בשבילה. גאבי הציעה שתיקח אותם אל בו, אולם היא חשפה את תכניתה לקחת את התיבה הקולית של וודי על מנת לתקן את שלה, בגלל שאף ילד לא ירצה בובה עם תיבה קולית שבורה. וודי ברח מהפיתומים, אולם גאבי חטפה את פורקי. במגרש המשחקים, וודי התאחד עם בו והכבשים שלה, אשר חיים עכשיו כצעצועים "אבודים". בו הסכימה לעזור לוודי להציל את פורקי ולקחת אותם אל בוני.
בינתיים, באז חיפש את וודי, וביקש עזרה מהקול הפנימי שבתוכו. כאשר הוא מגיע ליריד בצור צעצוע פרס, הוא ברח בעזרתם של בובות הפרווה דאקי ובאני ויחד הם פגשו את וודי ובו יחד עם שוטרת צעצוע קטנה בשם גיגל מקדימפלס ואופנוען צעצוע בשם דיוק קאבום, הם יחד ניסו להציל את פורקי ללא הצלחה. וודי לא רצה לוותר אולם בו והאחרים לא רצו להסתכן שוב והלכו. וודי החליט להיות אמיץ ונפגש שוב עם גאבי גאבי, אשר מספרת לו שהיא רוצה להיות עם נכדתה של בעלת החנות, הרמוני. לכן וודי וגאבי הגיעו להסכמה: התיבה הקולית של וודי תמורת שחרורו של פורקי. ההסכם בוצע, הפיתומים הסירו את התיבה הקולית של וודי ונתנו אתה לגאבי גאבי והם תפרו את גבו של וודי באמצעות מכונת תפירה. למרות זאת, הרמוני דחתה את גאבי וזרקה אותה. וודי שלח את פורקי עם מסר לבאז לפגוש אותו בקרוסלה של היריד. וודי עודד את גאבי שבורת הלב וסיפר לה שהיא מוזמנת להיות אחת מהצעצועים של בוני. בו וחבריה חזרו לעזור והם הלכו יחד ליריד. הצעצועים שנשארו ב-RV השפיעו על הרכב, ומנעו מהמשפחה לעזוב. כאשר גאבי ראתה ילדה אבודה בוכה ביריד, היא החליטה להיות הצעצוע שלה. כשהילדה חבקה את גאבי היא שמחה ובעזרתה של שומרת היא התאחדה שוב עם משפחתה.
בקרוסלה, וודי ובו נאלצו שוב להיפרד. אולם לאחר שבאז סיפר לוודי שבוני תהיה בסדר בלעדיו ולהקשיב לקולו הפנימי, החליט וודי להישאר עם בו. הוא נפרד מחבריו הצעצועים ונתן לג'סי את סיכת השריף שלו. רכב ה-RV נסע עם הצעצועים של בוני ואילו וודי ובו נשארו ביריד והתחילו חיים חדשים במציאת בעלים חדשים לצעצועים אבודים.

הפקה

האישור הראשון לסרט ניתן כאשר טום הנקס נשאל על ידי עיתונאי האם מתוכנן חלק נוסף לסדרה. הנקס השיב בחיוב, ולאחר שפורסמה הכתבה ננזף על ידי המחלקה המשפטית של חברת דיסני בטענה כי הוא חתום על הסכם סודיות וכי נאסר עליו להסגיר פרטים על הסרט, או אף להזכיר כי הסרט עתיד לצאת, וזאת מכיוון שהדבר משפיע על מחיר המניה של החברה. הנקס, בתגובה, התנצל אך ציין "היי, אני וודי!", אמירה הרומזת כי דיסני אינה יכולה לתבוע אותו.
כשנשאל אחד מבכירי חברת פיקסאר, אד קטמול, מדוע החליטה החברה לשנות את הקונספט של הסדרה וללכת לכיוון עלילתי רומנטי במקום להמשיך בקו סרטי ההרפתקאות הסביר קטמול כי "במקרה של צעצוע של סיפור הייתה לנו טרילוגיה מושלמת. במקרה כזה אתה לא יכול לומר 'אוקיי, נמשיך לשלב הבא.' סגרנו הכול היטב. בשלב הזה אתה חייב ללכת לכיוון אחר לגמרי ולגלות הכל בצורה שונה לחלוטין."
באקספו 2015 נחשפה שעלילת הסרט תתרחש שבע שנים לאחר עלילת הסרט השלישי בסדרה, ותתמקד בסיפור אהבתם של וודי ושל בו פיפ. דמותה של בו פיפ לא הופיעה בסרט השלישי מפני שנמכרה. בסרט הרביעי ייצאו וודי ובאז שנות-אור למסע בחיפוש אחריה. ג'ון לסטר וג'ים מוריס, נשיא פיקסאר, ציינו כי הסרט לא יהיה המשך לסרט השלישי, אלא יהיה פרק נפרד בסדרה.
דון ריקלס היה אמור לדבב את מר ראש תפוד, אולם, ריקלס נפטר ב-6 באפריל 2017 ולא הספיק להקליט את הדיאולוגים לסרט לפני מותו. כעבור יומיים, נודע כי הוא לא הקליט שורות לסרט. לפי הבמאי ג'וש קולי, פיקסאר תשתמש בחומרים של ריקלס שלא נעשו בסרטים הקודמים ובעוד פרויקטים של "צעצוע של סיפור".

יציאה לאקרנים

הסרט אמור היה לצאת לאקרנים ב-16 ביוני 2017, אך ב-8 באוקטובר 2015 הוחלט לדחות את תאריך ההפצה ל-15 ביוני 2018, ולשבץ בתאריך המקורי את מכוניות 3. ב-26 באוקטובר 2016 נדחה תאריך ההפצה של הסרט פעם נוספת, ל-21 ביוני 2019, והתאריך הקודם ניתן לסרט משפחת סופר-על 2 שהיה בשלבי הפקה מתקדמים יותר.

השקה

הטריילר הראשון הופץ ב-12 בנובמבר 2018 והציג לראשונה את דמותו של "פורקי" בדיבובו של טוני הייל, טריילר נוסף שהופץ הציג שתי דמויות נוספות חדשות בשם דאקי ובאני